Άραξος Αχαΐας

Για την παλιά ονομασία Γκέρμπεσι, δείτε: Γκέρμπεσι

Ο Άραξος είναι χωριό της Αχαΐας στην Πελοπόννησο. Από το 2010 ανήκει στο Δήμο Δυτικής Αχαΐας ως τμήμα του πρώην Δήμου Λαρισσού. Στην ομώνυμη κοινότητα ανήκουν, πέρα από τον οικισμό του Αράξου, οι οικισμοί Καλόγρια και Παραλίμνη (νυν Ακρωτήριο Αράξου) καθώς και ο καταργημένος οικισμός ΤαξιάρχεςΟ οικισμός Ταξιάρχες απογράφηκε αυτοτελώς μόνο δύο φορές, το 1971 και το 1981, αλλά έπαψε να υφίσταται ως οικισμός, αφού πρόκειται για στρατιωτική μονάδα. Λουλούδης 2010, σελ. 130-131..

Τοποθεσία
Το χωριό είναι χτισμένο κοντά στο ομώνυμο ακρωτήριο το οποίο σε όλη την έκτασή του καλύπτεται από βουνά, γνωστά ως τα «Μαύρα βουνά». Στην περιοχή λειτουργούν νταμάρια που εφοδιάζουν με υλικά όλο τον Νομό Αχαΐας. Ακόμα, υπάρχουν στρατιωτικά φυλάκια, ραντάρ και ναυτικά οχυρά. Επίσης, εκεί βρίσκεται και το Αεροδρόμιο Αράξου, πολιτικό και στρατιωτικό. Σχετικά κοντά στο χωριό υπάρχουν οι παραλίες «Γιανισκάρι» και «Καλόγρια», που είναι από τις ωραιότερες της Αχαΐας, καθώς και η λιμνοθάλασσα του Αράξου και η λιμνοθάλασσα Προκόπου. Στην περιοχή βρίσκεται και το Τείχος των Δυμαίων.

Ιστορικά στοιχεία
Το χωριό χωρίζεται σε δύο οικισμούς που δημιουργήθηκαν από βοσκούς που περνούσαν εκεί το χειμώνα με τα κοπάδια τους. Οι κτηνοτρόφοι αυτοί έρχονταν από το ορεινό χωριό Γκέρμπεσι (νυν Προφήτης Ηλίας) των Καλαβρύτων και γι' αυτό το αρχικό όνομα του χωριού ήταν (Κάτω) Γκέρμπεσι.

Διοικητική εξέλιξη
Από το 1836 έως το 1841, ήταν δημοτικό διαμέρισμα του τότε Δήμου Αράξου.

Με το ΦΕΚ 50Α της 25/07/1879 ο οικισμός, που τότε ονομαζόταν Γκέρμπεσι, προσαρτάται στον τότε Δήμο Δύμης. Με το ΦΕΚ 256Α της 28/08/1912 αποσπάται από τον τότε Δήμο Δύμης και προσαρτάται στην κοινότητα Στριγκλέϊκων.

Με το ΦΕΚ 156Α της 08/08/1928 ο οικισμός μετονομάστηκε από Γκέρμπεσι σε Παραλίμνη.

Με το ΦΕΚ 143Α της 12/04/1929 ο οικισμός αποσπάστηκε από την κοινότητα Στριγκλέϊκων και προσαρτήθηκε στην κοινότητα Λακκόπετρας. Με το ΦΕΚ 148Α της 18/07/1947 ο οικισμός αποσπάστηκε από την κοινότητα Λακκόπετρας και ορίστηκε ως έδρα της κοινότητας Παραλίμνης.

Με ΦΕΚ 125Α της 21/05/1956 ο οικισμός μετονομάστηκε από Παραλίμνη σε Άραξος.

Με το ΦΕΚ 244Α της 04/12/1997, σύμφωνα με τη Διοικητική Μεταρρύθμιση "Καποδίστριας", προσαρτάται στο Δήμο Λαρισσού μέχρι το 2010 που εντάχθηκε στο Δήμο Δυτικής Αχαΐας (ΦΕΚ 87Α - 07/06/2010) βάσει της Διοικητικής Μεταρρύθμισης "Καλλικράτης".Ε.Ε.Τ.Α.Α. - Διοικητικές μεταβολές Άραξου Αχαΐας. eetaa.gr. Ανακτήθηκε: 24/10/2017.

Δημογραφικά στοιχεία
Κοινότητα
Ο Αράξος είναι χαρακτηρισμένος ως αγροτικός πεδινός οικισμός, με έκταση ως κοινότητα 25,123 χμ² https://www.statistics.gr/2011-census-pop-hous. Η δημογραφική εξέλιξη του οικισμού και της κοινότητας είναι η εξής:
+Μόνιμος https://www.eetaa.gr/metaboles/apografes/apografi_2011_monimos.pdfhttps://www.eetaa.gr/metaboles/apografes/apografi_2001_monimos.pdfhttps://www.eetaa.gr/metaboles/apografes/apografi_1991_monimos.pdfΈτοςΠληθυσμός1991445 (557)2001326 (624) Ε.Σ.Υ.Ε. - Μόνιμος Πληθυσμός της Ελλάδος. Απογραφή 20012011445 (509) ΕΛ.ΣΤΑΤ. - Μόνιμος πληθυσμός της Ελλάδος. Απογραφή 2011
+Πραγματικός (de facto) ΠΛ 3:528ΠΛΜ 10:299ΈτοςΠληθυσμός1961260 (407)1971167 (576)1981166 (595)1991403 (560)2001310 (632)2011369 (431)
Σε παρένθεση αναφερται αναφέρεται πληθυσμός της τοπικής κοινότητας.

Δείτε επίσης
 Παραλίμνη (νυν Ακρωτήριο Αράξου)

Παραπομπές και υποσημειώσεις

Πηγές
 Αποτελέσματα της Απογραφής Πληθυσμού−Κατοικιών 2011 που αφορούν στο Μόνιμο Πληθυσμό της Χώρας, Εφημερίδα της Κυβερνήσεως της Ελληνικής Δημοκρατίας, τχ. 2ο, φ. 3465 (28 Δεκεμβρίου 2012).
 Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.
 Εγκυκλοπαίδεια Πάπυρος Λαρούς Μπριτάννικα, 1996, 2006 (ΠΛΜ)
 Εγκυκλοπαίδεια Πάπυρος Λαρούς, 1963 (ΠΛ)

Βιβλιογραφία


Εξωτερικοί σύνδεσμοι
 Ε.Ε.Τ.Α.Α. - Διοικητικές μεταβολές Άραξου Αχαΐας. eetaa.gr. Ανακτήθηκε: 24/10/2017.

Κατηγορία:Χωριά της περιφερειακής ενότητας Αχαΐας
Κατηγορία:Δήμος Λαρισσού
Κατηγορία:Δήμος Δυτικής Αχαΐας
Κατηγορία:Εθνικό Πάρκο υγροτόπων Κοτυχίου Στροφυλιάς
Κατηγορία:Στρατιωτικές εγκαταστάσεις στην Ελλάδα